dh-unibe/image-text_koenigsfelden-charters-post-1500 huggingface dataset:
Allen den, ✳ die disen brief ansehent, ✳ lesent, ✳ oder hoͤrent lesen, ✳ kùnden wir, Heinrich von Rore, ritter, schultheisse ze Arowe,
un̄ die burger ✳ ze der selben stat, ✳ daz vùr uns kam an offen gerichte ✳ der edel man Ruͤdger der Schencke von Schenckenberg
un̄ Anna, sin elich wirtin, ✳ mit Chuͦnraden des Schultheissen, ire bruͦder, ✳ un̄ ververtgoten un̄ verzigen sich ✳ mit minr, des ḡnanden
schul̄t, hant ✳ mit gevallenr urteilde uf den eit ✳ acht stucken korn geltes, ✳ gelegen ze Sur in dem banne, ✳ die Chuͤnzi Blanche
buwet, ✳ in Diethrichs hant von Lenzburg, schafner ✳ der erwirdigen frowen in gotte, ✳ der ebtischin ✳ un̄ des conventz des klostˀs
ze Kûngsvelden, ✳ ze ire handen ✳ in koͧfes wis, ✳ der under inen recht ✳ un̄ redlich was beschehen. ✳ un̄ dar umbe ze einem steten
urkûnde ✳ un̄ warer gezûgsami ✳ der selben vertgunge ✳ un̄ verzichenge, ✳ wan si vor uns beschach, ✳ als vogeschriben stat, ✳ hein wir
dur ir aller der vorgenāden bette unser stat ingesigel gehenckt an disen brieff. ✳ dirr dingen gezûge sint, ✳ die si sachen un̄
horten: Niclaus der Stiebˀ, ✳ Heinrˀ der Sumer, ✳ Chuͦnrade von Schaffusen, ✳ Fritschi von Albeis, ✳ Wernhˀ Schult̄, ✳ Wernhˀ zem Loͤwen,
Uͦlr̄ Fridrichs, burgˀ ze Arowe, ✳ un̄ ander erbˀ lûtte genuͦge. ✳ dirr brief wart gegeben ze mittem merzen, do man do man zalte von gottes
gebûrte drûzenhundert ✳ un̄ zweinzig jar, ✳ dar nach im nûnden jare. ✳
329
Königsf. 99
wist um̄ ettlich gùllt
zuͦ Sùr ✳
K
K ✳ 4
Sûre dˀ erst ist dez conventz
Staatsarchiv
AARGAU
5
4 b
ùber